Կոնստանտին Ռուսինևիչ

Կոնստանտին Վլադիմիրովիչ Ռուսինևիչ (, ), ռուս բանաստեղծ, ուսուցիչ, զինվոր, ԽՍՀՄ գրողների միության անդամ, Ռուս գրողների միության անդամ։

Կենսագրություն 
Բանաստեղծ Կոնստանտին Ռուսինևիչի ճակատագիրը դրամատիկ է եղել, մայրը մահացել է նրա ծնվելուց հետո, տասնչորս տարեկանում կորցրել է հորը։ 1936 թվականին Ռուսինևիչն ավարտել է Մախաչկալա քաղաքի մանկբանֆակը։ 1940 թվականին ավարտել է Դաղստանի մանկավարժական ինստիտուտը (ռուսաց լեզվի և գրականության ֆակուլտետը), Կուլի աուլի միջնակարգ դպրոցում աշխատել ռուսաց լեզվի և գրականության ուսուցիչ։ 1941 թվականին, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների առաջին օրերից, սովորել է Բույնակսկի ռազմա-հետևակային ուսումնարանում, որն ավարտելուց հետո` 1942 թվականի հունվարին, գործուղվել է Հարավային ռազմաճակատ, 15-րդ Կարմրադրոշ Սիվաշյան դիվիզիա, որպես գումարտակի շտաբի պետ։ 1942 թվականի մարտին դիվիզիան փոխադրվել է Բրյանսկի ռազմաճակատ։ 1942 թվականի հուլիսին Ռուսինևիչը երկու ոտքից ծանր բեկորային վիրավորում է ստանում։ Ծանր վիրավորված լեյտենանտն ընկնում է հոսպիտալ, որտեղից դուրս է գալիս 1944 թվականին առանց երկու ոտքերի։ Մարտերին մասնակցության համար պարգևատրվում է «Հայրենական պատերազմի» առաջին աստիճանի շքանշանով։

1945 թվականին Կոստանտին Վլադիմիրովիչը մշտական բնակության է տեղափոխվում Դոնի Ռոստով։ Հաշմանդամ դառնալով` նա չի դադարեցնում ակտիվ հասարակական և ստեղծագործական գործունեությունը։ Աշխատում է «Կարմիր դրոշ» թերթում, որպես նամակների բաժնի վարիչ, այնուհետև ռուսաց լեզվի և գրականության ուսուցիչ և նույն դպրոցում գրադարանավար։ 1961 թվականին Կոստանտին Վլադիմիրովիչ Ռուսինևիչը հրավիրվում է «Երեկոյան Ռոստով» թերթ` որպես գրական խորհրդատու։ 1962-1987 թվականներին աշխատել է «Մուրճ» մարզային թերթում որպես գրական խորհրդատու։

Մահացել է 2004 թվականին Դոնի Ռոստովում։

Ստեղծագործական ուղի 
Կոստանտին Վլադիմիրովիչը բանաստեղծական ստեղծագործության բնագավառում իրեն փորձել է դեռ մինչև պատերազմը, բայց թերթերում, ամսագրերում և կոլեկտիվ ժողովածուներում սկսում է տպագրվել 1951 թվականից։ Հեղինակ է Մոսկվայում և Դոնի Ռոստովում հրատարակված յոթ բանաստեղծական ժողովածուների` «Հոնի թուփ», «Յոթ գույներ», «Շրջանաձև կայծակ», «Տարիների փոփոխությունները», «Արևածագ», «Մերկ սիրտ», «Ճակատագրի հետքերը»։

Ստեղծագործություններ 
 Кизиловый куст. Стихи. 1962.
 Семь цветов. Стихи. 1972.
 Круглая молния. Стихи. 1978.
 Перемены нет. Стихи. 1980.
 Восход. Стихи. 1984.
 Обожжённое сердце. Стихи. 1984.
 Следы судьбы. Стихи. 1996.
 Иронические причуды. Стихи, 1998.
 Багровый полдень. Стихи. 2000

Պարգևներ 
 Հայրենական պատերազմի I աստիճանի շքանշան
 ԽՍՀՄ շքանշաններ և մեդալներ

Կ. Ռուսինևիչի կյանքի և ստեղծագործության մասին 
 Черепченко Л. Власть памяти// Дон, 1981, № 4. - С. 157-159.
 Сухорученко Г. В огне закаляется вера...// Вечерний Ростов, 1984. - 3 августа.
 Помазков Г. Ежедневный подвиг// Молот, 1984. - 7 августа.

Գրականություն 
 Писатели Дона: Библиографический указатель. — Изд. 2-е, испр. и доп. — Ростов н/Д: Кн. изд-во, 1986. — 416 с.
 Дон литературный. Писатели России. Шолоховский край. XIX—XXI вв.:справ. изд., Сост. Губанов Г. — Ростов н/Д, 2006. — 512 с. ISBN 5-481-00623-5

Արտաքին հղումներ 
 Русиневич Константин Владимирович
 Воин, учитель, поэт
 Русиневич, Константин Владимирович
 Русиневич Константин Владимирович

Ռուս գրողներ
Հայրենական մեծ պատերազմի մասնակիցներ
ԽՍՀՄ գրողների միության անդամներ
Գրողներ այբբենական կարգով
Ռուս բանաստեղծներ
Ռուս մանկավարժներ
Բանաստեղծներ այբբենական կարգով